โรงเรียนแสงทองวิทยา

โรงเรียนแสงทองวิทยา (อังกฤษ: Saint Thomas College) เป็นโรงเรียนเอกชนโรมันคาทอลิกชายล้วนขนาดใหญ่ ประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ และเป็นโรงเรียนลำดับที่ 4 ในสังกัดคณะซาเลเซียนของคุณพ่อบอสโกแห่งประเทศไทย เปิดสอนตั้งแต่ระดับชั้นประถมศึกษาปีที่ 1 ถึงระดับชั้นมัธยมศึกษาปีที่ 6 ก่อตั้งใน ค.ศ. 1950 (พ.ศ. 2493) ตั้งอยู่ที่ถนนธรรมนูญวิถี อำเภอหาดใหญ่ จังหวัดสงขลา โรงเรียนแสงทองวิทยา เดิมชื่อ โรงเรียนเซนต์โทมัส (Saint Thomas College) ต่อมาได้รับการเปลี่ยนเป็นชื่อโรงเรียนแสงทองวิทยา โดยคุณพ่อประชุม มิ่นประพาฬ เป็นผู้ดำเนินเรื่อง ในวันที่ 3 พฤษภาคม พ.ศ. 2497 ปัจจุบันท่านอธิการคือ บาทหลวงเกรียงศักดิ์ ชัยพรแก้ว และ ผู้อำนวยการคนปัจจุบันคือ ภราดา ดร.ถนัด อนันต์ สีประจำสถาบันคือ น้ำเงิน-ขาว เป็นหนึ่งในโรงเรียนที่เก่าแก่ของอำเภอหาดใหญ่ ประวัติของโรงเรียน เมื่อ ค.ศ. 1938 พระคุณเจ้าปาชอตตีแห่งคณะซาเลเซียน ได้เดินทางมาเยี่ยมภาคใต้ ได้มีผู้ขอให้ท่านเปิดกิจการโรงเรียนตามแบบของโรงเรียนอัสสัมชัญ ที่กรุงเทพฯ ต่อมาใน ค.ศ.1941 เถ้าแก่ชีกิมหยงได้ถวายที่ดินจำนวน 6 ไร่ ให้แก่มิสซังเพื่อกิจการโรงเรียน ค.ศ. 1947-1950 คุณพ่อยอแซฟ วิตาลี ได้รับคำสั่งจากคุณพ่อเปโตร คาเร็ตโต เจ้าคณะแขวงซาเลเซียนแห่งประเทศไทย ให้ย้ายไปอยู่ อ.หาดใหญ่ จ.สงขลา ในวันที่ 22 เมษายน ค.ศ. 1950 และได้ยื่นเรื่องขออนุญาตจัดตั้งโรงเรียนและเตรียมการเปิดโรงเรียนในชื่อ โรงเรียนหาดใหญ่วิทยา โดยมี คุณพ่อยอบ การ์นินี เป็นอธิการและคุณพ่อนาตัล มาเน เป็นผู้จัดการและครูใหญ่คนแรก อธิการและผู้บริหาร ศิษย์เก่าที่มีชื่อเสียง ด้านการเมือง วิษณุ เครืองาม : อดีตรองนายกรัฐมนตรี บวรศักดิ์ อุวรรณโณ : รองนายกรัฐมนตรีฝ่ายกฎหมาย พิพัฒน์ รัชกิจประการ : รองนายกรัฐมนตรีและรัฐมนตรีว่าการกระทรวงคมนาคม พิบูลย์ รัชกิจประการ : สมาชิกสภาผู้แทนราษฎรจังหวัดสตูล ศาสตรา ศรีปาน : สมาชิกสภาผู้แทนราษฎรจังหวัดสงขลา อนุกูล พฤกษานุศักดิ์ : สมาชิกสภาผู้แทนราษฎรจังหวัดสงขลา ด้านวงการบันเทิง สุทธิชัย หยุ่น : นักข่าว เทพชัย หย่อง : นักข่าว ศิวัฒน์ โชติชัยชรินทร์ (ซี) : นักแสดง พิธีกร โอสธี ซุ่นมงคล (กราฟ) : วงแบล็ควานิลลา ปณิธาน วัฒนายากร วัชระ สุขชุม(เจนนี่ ปาหนัน) : นักแสดง พิธีกร วัชรินทร์ พึ่งสุข (ปอนด์) : นักร้อง แร็ปเปอร์ ตรรก ผาสุข (ติ๊งโน้ต, ThinkNote) : นักร้อง แร็ปเปอร์ คณาธิป สุนทรรักษ์ (คุณครูลูกกอล์ฟ) : คุณครู พิธีกร ปวีร์ ปรีชาวีรกุล (ปาล์ม) : มือคีย์บอร์ด วง MEAN ทองเอก หอศิริธรรม : อดีตมือเบส วง Lomosonic วสุพล พรพนานุรักษ์ (ภีมวสุ) : ศิลปิน/ไอดอล วง BUS because of you i shine ศุภกร เหล่าสุวรรณ : เจ้าของเทศกาล สงขลาไพร์ด และ หาดใหญ่ไพร์ด FESTIVAL ศักระ กปิลกาญจน์ : ผู้ว่าราชการจังหวัดสตูล วินทร์ เลียววาริณ : ศิลปินแห่งชาติ สาขาวรรณศิลป์ อนันตชัย ไชยเดช : ทนายความ อรรถชัย อนันตเมฆ : นักแสดง นักการเมือง อ้างอิง แหล่งข้อมูลอื่น โรงเรียนแสงทองวิทยา เก็บถาวร 2010-02-09 ที่ เวย์แบ็กแมชชีน เว็บไซต์อย่างเป็นทางการ แม่แบบ:โรงเรียนในเครือคณะซาเลเซียน